JY LEES NOU Blaai deur jou nuwe SARIE KOS!
Nuut, anders mooier! Jou nuwe SARIE KOS bevat resepte en foto’s wat die mond laat water.
Dis ook trots SA en in dié uitgawe se reeks Kook soos ’n local kuier kosredakteur Barbara Joubert in die Overberg by Jan-Georg Solms op sy plaas, Halfaampieskraal. Sy sê oor dié ervaring: “Ek gaan beslis dié winter Jan-Georg se heerlike skaapnek maak – ek het dit nog nooit só geproe nie.”
Vir ’n bietjie ekstra geur word ook geloer na Mexikaanse geregte, met die moet-maak-resep in hierdie artikel die sjokolade-en-karamelkoek op bl. 52. Barbara beveel aan jy eet dit saam met appelliefies, wat die ergste soet breek.
Nog ’n gunsteling is haar ma se lamsboud vir Sondagmiddagete, veral op koue dae. “Ons het altyd soetpatats, blomkool met kaassous, bros aartappels en ertjies daarby geëet,” vertel sy. “Die oorskiet-lamsboud het sy op ons toebroodjies skool toe gesit. Maar met vandag se hoë vleispryse moet jy darem meer doen met oorskiet-lam, soos ek op bl. 66 wys.”
Kry nóú jou nuwe SARIE KOS landwyd by jou naaste supermark! En kook lekker in die koue.